Diari Oficial de la Generalitat Valenciana


Sumari del DOGV 7068, del 16-07-2013 (2013/6989)

Subhasta d'un bé immoble a Sagunt.
----------------------------------

### Dades del document

Número de DOGV
:   7068

Data del DOGV
:   16-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6989


Organisme emissor
:   Notaria de Francisco Blanco Moreno

Tipus de document
:   Subhasta

Subhasta d'un bé immoble a Sagunt. [2013/6989]  
Francisco Blanco Moreno, notari del Col·legi de València, amb residència a Sagunt, faig saber:  
Que en la meua notaria, sítia al Port de Sagunt, avinguda 9 d'octubre, número 44-B, primer, es tramita la venda extrajudicial, conforme a l'article 129 de la Llei Hipotecària, de la finca hipotecada següent:  
Urbana. Casa sítia al Port de Sagunt, carrer de Cánovas del Castillo, número 6. Es compon de planta baixa amb un habitatge (130 metres quadrats), al qual s'accedix a través del portal d'accés al pis alt; garatge; magatzem i celobert (77 metres quadrats), i pis alt destinat a habitatge (190 metres quadrats) al qual s'accedix per una escala independent que dóna a l'esquerra mirant a la fatxada, i cobrix l'edificació una terrassa xafable. Superfície del solar: dos-cents set metres quadrats. Confronta: entrant per la dreta, Teodoro Ramos; esquerra, María Ballester Nortes i Antonio Verdugo Morillas, abans casa de Juan Molinero García, i esquena, Construcciones y Promociones La Porteña 24, Sociedad Limitada, abans Zoilo Vivanco Ortiz.  
Inscripció: Registre de la Propietat de Sagunt U, tom 2606, llibre 818, foli 197, finca 710, inscripció 27.  
Referència cadastral: 3507407WY2970Y3017TS.  
Atés que és procedent la subhasta de la finca, es fan saber les seues condicions:  
Tindrà lloc en esta notaria. De conformitat amb l'article 12 del Reial Decret Llei 6/2012, de 9 de març, se celebrarà una única subhasta el dia 9 de setembre de 2013, a les 11.00 hores, sent el tipus de base el de cinc-cents huitanta-huit mil dos-cents huitanta-cinc euros i seixanta cèntims d'euro (588.285,60 €).  
De conformitat amb l'esmentada disposició legal:  
- Si es presenten postures per un import igual o superior al 70 per cent de l'esmentat tipus, s'entendrà adjudicada la finca a qui presente la millor postura.  
- Quan la millor postura presentada siga inferior al 70 per cent del tipus de subhasta, el deutor podrà presentar, en el termini de 10 dies, un tercer que millore la postura, que oferisca una quantitat superior al 70 per cent del valor de taxació o que, encara que inferior a l'esmentat import, resulte suficient per a aconseguir la completa satisfacció del dret de l'executant.  
- Transcorregut l'expressat termini sense que el deutor presente l'esmentat tercer, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.  
- Si el creditor no fa ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, sent inferior, cobrisca, almenys, la quantitat reclamada per tots els conceptes.  
  
- Si en l'acte de la subhasta no hi ha cap postor, el creditor podrà, en el termini de 20 dies, demanar l'adjudicació per un import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà d'un xec bancari a nom del notari. Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. L'adjudicació a favor del creditor requeridor, l'execució a favor d'este o d'un creditor posterior només podran fer-se amb la condició de cedir-les a un tercer.  
  
Sagunt, 25 de juny de 2013.- El notari: Francisco Blanco Moreno.